इयै जनेह्, दो परिवार रावी दै रुआर टप्पे। इक अजूं दी बसोह‌्ली तसीला च रेही पेआ जेह‌्का श्री रणधीरसिंह (भूतपूर्व एम. एल. ए.) दा परिवार ऐ ते दूआ भीमसिंह (चनैह्‌नी-घोरड़ी हल्कै दे एम. एल. ए.) दी परिवार। इस दूए परिवारै ने उधमपुरै दै कोल अपना डेरा जमाया हा। सुनान्दे न जे इनें बतालियें ग्रांएं उप्पर कब्जा करी लेआ। इनें 42 ग्रांएं दा ए आलाका गै ‘बुल्हालता’ अग्गें फी बंडोआ ते एदियां शाखां भड़केआल; नकाल, धन्दालिये ते चनोत्तर खुआन लगियां। जिस-जिस थाह‌‌्‌र ए जाई बस्से उस्सै थाह‌्‌रै मूजब इन्दी अल्ल पेई गेई। चन्हूनतै रौह‌्ने करी ए लोक चनोत्तरे खुआन लगे।